als_Latn dik_Latn sag_Latn
GJENEVË (AA) - Gjatë muajit të fundit në Irak më shumë se 600 mijë persona janë detyruar të largohën nga shtëpitë e tyre për shkak të sulmeve intensive të organizatës teroristike të Shtetit Islamik të Irakut dhe Levantit (ISIL).
Vetëqeverisja kurde në veri të Irakut dhe OKB-ja kanë bërë regjistrimin e plotë të refugjatve që janë larguar nga veriu i Irakut prej muajit janar deri me sot, në mënyre që të regjistrohet numri e saktë refugjatëve, thuhet në deklaratën e Zyrës së Koordinimit të Çështjeve Humanitare të OKB-së (OCHA).
Në deklaratën thuhet se 850 mijë refugjatë gjenden në tre rajone nën kontrollin e Qeverisë kurde në Irakun verior, dhe se ata janë të vendosur në më shumë se një mijë lokacione.
Numri i përgjithshëm i personave të zhvendosur në Irak është 1.8 milionë, dhe vetëm në muajin e fundit për shkak të përleshjeve intensive nga rajoni Ninova, Diyala dhe Enbar janë larguar 600,000 persona, ka thënë po i njëjti burim.
Sipas OCHA-s numri i përgjithshem i refugjatëve që gjenden në zonën e vetëqeverisë kurde në veri të Irakut është 1,4 milionë, gjë e cila paraqet një barrë të madhe për këtë zone.
Pjesëtaret e ISIL-t tashme prej disa muajsh janë duke kryer sulme në territorin e Irakut dhe të Sirisë, dhe kanë pushtuar qytetet e Mosulit, Tikrit dhe disa qytete të vogla në veri të Irakut.
als_Latn als_Latn als_Latn als_Latn als_Latn als_Latn